Выкарыстанне асяроддзя праграмавання Scratch пашырае свае межы. У гэтым навучальным годзе ў пералік намінацый конкурсу “Камп’ютар. Адукацыя. Інтэрнэт” была ўключана намінацыя “Адукацыйны праект у асяроддзі праграмавання Scratch”. Педагогі нашай школы таксама прынялі ўдзел у гэтай намінацыі. І па выніках вочнага этапу, які праходзіў у каворкінг-цэнтры аддзела рэгіянальнага развіцця па Гродзенскай вобласці ПВТ у фармаце дэманстрацыі работы конкурснага праекта, настаўніца пачатковых класаў Н.Я.Хітрун заняла 2-е месца.